Santa's Little Helper

Santa's Little Helper is 'n fiktiewe hond in die Amerikaanse geanimeerde televisiereeks The Simpsons. Hy is die troetelwindhond van die Simpson-familie Hy is voorheen deur Frank Welker vertolk, en word tans deur Dan Castellaneta vertolk. Die hond is bekendgestel in die eerste episode van die program, die 1989 Kersfees-spesiale "Simpsons Roasting on an Open Fire", waarin sy eienaar hom verlaat omdat hy laaste in 'n windhondwedren geëindig het. Homer Simpson en sy seun Bart, wat by die renbaan is in die hoop om geld vir Kersgeskenke te wen, sien dit en besluit om die hond aan te neem.

Santa's Little Helper het sedertdien gereeld op The Simpsons verskyn, en is die middelpunt van die intriges van verskeie episodes.